
מודעה לעיתון/אינטרנט

אדר תשפ"א
פברואר 2021

הנדון: מכרז פומבי 06/2021 - הסכם מסגרת להוראת עברית וערבית באולפנים המופעלים במסגרת אקדמית-אוניברסיטאית עבור מלגאים המגיעים ארצה מחו"ל ו/או בדרך של לימוד מקוון מרחוק - מטעם משרד החוץ
משרד החוץ (להלן המשרד) מבקש לקבל הצעות למתן שירותי הוראת עברית וערבית במסגרת אולפני קיץ עבור מלגאים המגיעים ארצה ללימודי שפות מטעם חטיבה לדיפלומטיה תרבותית  במשרד החוץ. המכרז כולל גם חלופה של ביצוע האולפן בדרך של לימוד מקוון מרחוק.
השירותים נדרשים בכל שנה במהלך החודשים יולי ואוגוסט. בכל שנה מגיעים ארצה כ-60 מלגאים ממדינות שונות בחו"ל, על מנת להשתתף באולפני עברית או ערבית בחודשי הקיץ. כל מלגאי יכול לבחור להשתתף באולפן עברית או באולפן ערבית.
את חוברת המכרז (כולל טופס הרשמה למכרז, פירוט תנאי הסף להשתתפות, מפרט שירותים ותנאי תמורה) ניתן לקבל דרך אתר האינטרנט של המשרד בכתובת: משרד החוץ GOV פרסומים או בכתובת https://bit.ly/2R1rzrl.
קיימת חובת הרשמה למכרז על ידי שליחת טופס הרשמה לדוא"ל michrazim@mfa.gov.il. מציע שלא ישלח את טופס ההרשמה למשרד, לא יקבל מענה לשאלות הבהרה ו/או עדכון בנושא מועד הגשת ההצעות וכד', ויהיה מנוע מהעלאת טענה כלשהי כלפי המשרד בקשר לאי קבלת הודעה על שינויים אפשריים בתנאי המכרז (מובהר כי עדכונים אלה יופיעו גם באתר האינטרנט הנ"ל).
שאלות הבהרה בקשר למכרז ניתן להפנות לכתובת דוא"ל הנ"ל עד ליום 09.03.2021.
[bookmark: _GoBack]את ההצעה בצירוף כל המסמכים הדרושים יש להגיש באמצעות תיבת המכרזים הדיגיטלית. הגשת הצעות אפשרית החל מתאריך 06.04.2021 בשעה 10:00 ועד 11.04.2021 בשעה 15:00 (למעט ימי שישי ושבת). הנחיות להגשת הצעות לתיבה הדיגיטלית מופיעות במסמכי המכרז עצמו. הכניסה לעמוד הגשת ההצעות היא באמצעות לחיצה על קישור: לתיבת ההצעות לחץ כאן.
על המציעים לעקוב אחר הודעות /עדכונים שיופצו לכל מציע שיירשם להשתתפות במכרז לרבות הודעות על דחייה אפשרית במועדי ההגשה. העדכונים יפורסמו גם באתר האינטרנט של המשרד. 
המשרד רשאי שלא לקבל כל הצעה שהיא ו/או לבטל את המכרז מבלי להכריז על זוכה כלשהו ומבלי שיהיה חייב בתשלום תמורה או פיצוי למי מהמציעים. הפרטים המתוארים בהודעה זו הם תמציתיים וכלליים וההוראות המופיעות בחוברת המכרז עצמה הן אלה שתחייבנה את המשרד ואת המציע. 

